**Rudy Youngblood**, nado o 21 de setembro de 1982 en Belton, Texas, é un actor, músico e bailarín nativo americano.

Traxectoria
-----------

Naceu en Belton, Texas e creceu con dúas irmás máis novas. Foron criados pola súa nai, que Rudy identificou de ascendencia comanche. Rudy declarou que o seu pai biolóxico pertenceía ao pobo yaqui. Durante unha época, Rudy usou o apelido do seu padrasto e foi coñecido como Rudy Gonzales.

David A. Yeagley declarou a *L.A. Times*, que "el non ten sangue indio que alguén poida comprobar". Daquela, a páxina web de Youngblood puxo que "Rudy é da familia Comanche Tahchawwickah, o seu pai é o finado Preston Tahchawwickah. É cree por adopción". A voceira da Nación Comanche, Jolene Schonchin, afirmou que Youngblood "non está nas nosas listas tribais, mais si ten sangue comanche" a través do seu pai Preston Tahchawwickah. Outros membros da familia de Preston Tahchawwickah cuestionárono. Dawn Tahchawwickah, filla de Preston Tahchawwickah, afirmou que Youngblood era "só un amigo da familia" e "non está emparentado co meu pai", mentres que outros fillos de Preston dixeron que Youngblood é o seu irmán. Youngblood dixo ao *L.A. Times* que, "Preston Tahchawwickah non era o seu pai biolóxico senón o seu pai adoptivo cerimonial" e que era a súa nai a que tiña ascendencia comanche.

### Carreira como actor

Logo oficial do filme *Apocalypto*.
Ao acudir a un casting xeral, Youngblood foi escollido polo director Mel Gibson para interpretar o papel principal de Jaguar Paw no filme épico *Apocalypto* (2006), no cal tamén fixo as súas propias escenas de acción. Aprendeu maia iucateco para poder actuar no filme, xa que tódolos diálogos están nesta lingua. Polo seu traballo no filme, gañou o premio ao mellor actor na 15ª edición dos premios First Americans in the Arts.

Filmografía
-----------

| Ano | Filme | Papel | Notas |
| --- | --- | --- | --- |
| 2005 | *Spirit: The Seventh Fire* | Guerreiro |  |
| 2006 | *Apocalypto* | Jaguar Paw |  |
| 2010 | *Beatdown* | Brandon Becker |  |
| 2012 | *Into the Americas* | Toowin |  |
| 2015 | *Windwalkers* | Matty Kingston |  |
| 2016 | *Crossing Point* | Mateo |  |
| 2018 | *Attrition* | Infidel |  |
| 2021 | *Dandelion Season* | Phoenix |  |

Notas
-----

1. 1 2 3 4 5 6 7  Welkos, Robert W. (28 de marzo de 2007). "*Apocalypto* actor's ancestry questioned". *Los Angeles Times*. Arquivado dende o orixinal o 31 de agosto de 2008. Consultado o 21 de decembro de 2021.
2. ↑  Garcia Berumen, Frank Javier (2019). *American Indian Image Makers of Hollywood*. McFarland. p. 252. ISBN 9781476636474.
3. 1 2 3  Dulin, Dann (2 de marzo de 2013). "Undaunted Spirit". *A&U — America's AIDS Magazine*. Arquivado dende o orixinal o 2 de marzo de 2013. Consultado o 21 de decembro de 2021.
4. ↑  "15th Annual First Americans in the Arts Awards". Getty Images. 14 de abril de 2007. Consultado o 19 de agosto de 2018. Actor Rudy Youngblood receives a Best Actor award from director Mel Gibson for his role in *Apocalypto* at the 15th Annual First Americans in the Arts Awards ceremony at the Beverly Hilton Hotel on April 14, 2007 in Los Angeles, California.

Véxase tamén
------------

### Ligazóns externas

* 

* Rudy Youngblood na IMDb *(en inglés)*.

|  |  |
| --- | --- |
| Control de autoridades | 
* Wd: Q45132
* WorldCat
* VIAF: 66783121
* Allmovie: p489056
* AlloCiné: 176949
* BNE: XX4987313
* BNF: 15568486j
* Europeana: ID
* GND: 1036657868
* IMDb: nm2199632
* ISNI: 0000000114468630
* LCCN: no2007067166
* NNDB: 000159844
* NTA: 303336129
* Rotten Tomatoes: rudyyoungblood
* SUDOC: 120262320
* TMDb: 17678

 |